《夜雨待萧稚泉不至》
清代·俞明震

逢君三月暮，不似往年春。况听荒城雨，同为永夜人。

安危灯共影，喧寂树成邻。坐久晨光动，还看百态新。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。